# Parool ja kasutajakonto

## Kasutajainfo

### Sissejuhatus

Kasutaja konto halduri pilt Kasutaja konto haldur

See on süsteemi seadistuste moodul, kus saab sisestada kasutaja teabe ning seadistada mõningaid põhilisi kasutaja seadistusi, näiteks parooli ja ikooni. Siin määratud teavet ja seadistusi kasutatakse paljudes &kde; rakendustes, näiteks e-posti klientides ja tekstitöötlusrakendustes. Siin saab:

- muuta oma kasutajaikooni

- muuta oma kasutajanime parooli

- määrata oma isikliku teabe

- määrata parooli näitamise omadused

### Kasutaja ikoon ja parool

Kasutaja ikoon

- Seda ikooni kasutatakse siis, kui kasutaja logib sisse sisselogimishalduri abil. Siin ikoonile klõpsates saab muuta pilti kas pakutavat ikooni kasutades või valides mõne, mis sulle endale meeldub. Muudatuste rakendamiseks klõpsa nupule Rakenda.

Muuda parooli...

- Sellele nupule klõpsates ilmub dialoog, kus saab muuta kasutaja parooli. Parooliga saab kasutaja end süsteemi sisse logida. Sinu käest päritakse kehtivat parooli ja palutakse kaks korda sisestada uus parool.

### Kasutajainfo

Nimi:

- Kirjuta siia kasutaja täielik nimi.

Organisatsioon

- Siia võib kirjutada firma või mõne organisatsiooni nime, millega oled seotud.

E-posti aadress:

- Kirjuta siia antud kasutajaga seotud e-posti aadress.

SMTP server:

- Siin saab määrata kohaliku SMTP serveri, mida kasutatakse kirjade saatmiseks.

Kasutaja ID

- Seda ei saa muuta, see on ainult teadmiseks ja näitab sinu kasutaja ID-d. Arv on defineeritud failis `/etc/password` ning määratakse kohe kasutaja konto loomisel.

### Parooli näitamine

Siin saab valida, kuidas näidatakse sisestatavat parooli. Vaikimisi näidatakse üht tärni iga kirjutatud märgi kohta. Selle asemel võib lasta aga iga märgi asemel näidata kolme tärni, mis muudab võõrastel, kes näevad parooli sisestamist, selle tuvastamise omajagu keerulisemaks. Samuti võib valida, et parooli kirjutamisel ei näidata üldse midagi, mis on veel turvalisem.