# Ühenduse loomine dialoogide abil

Ühenduse loomine dialoogil baseeruva seadistamisega ei erine õigupoolest väga palju nõustaja kasutamisest.

Seadistustedialoogi saab avada sarnaselt nõustajale. Käivita &kppp; K menüüst, kus see leidub alammenüüs Internet kirje all Sissehelistamisvahend.

Ilmub selline dialoog:

&kppp; käivitusdialoog &kppp; käivitusdialoog

&kppp; käivitusdialoog

Tõenäoliselt sul esimesel korral kontot ei ole, seepärast hakkame seda nüüd looma.

Klõpsa nupule Seadista, et avada &kppp; seadistuste dialoog. Vali kaardil Kontod Uus, mis võimaldab hakata seadistama uut internetiühendust.

Seekord vali Käsitsi seadistamine, misjärel ilmub selline dialoog:

Dialoog Uus konto Dialoog Uus konto

Dialoog Uus konto

Dialoog Uus konto koosneb järgmistest osadest:

- Helistamine

- IP

- Lüüs (gateway)

- DNS

- Sisselogimisskript

- Käivitamine

- Arvestus

Tavaliselt ei ole mitte kõiki ja kõike vaja täita, kuid allpool kirjeldame siiski kõiki võimalusi, mida siin kasutada saab.

## Kaart Helistamine

Kaart Helistamine Kaart Helistamine

Kaart Helistamine

Kaardil Helistamine on järgmised võimalused:

Ühenduse nimi:

- Ühendusele tuleb anda nimi. See võib olla milline tahes, aga kui sul on enam kui üks konto, peab igaühel olema unikaalne nimi.

Telefoninumber:

- Siin saab määrata telefoni, millele helistatakse. Numbri loetavamaks muutmiseks võib kasutada näiteks märki -. Kui kirjutad siia kooloniga eraldatult mitu numbrit (⪚ `1111111:2222222:3333333`), valib &kppp; need üksteise järel, kui eelmine liin on hõivatud. Numbri lisamiseks klõpsa nuppu Lisa, selle eemaldamiseks nuppu Eemalda. Nuppudega üles ja alla saab muuta numbrite järjekorda.

Autentimine

- Vali sobiv autentimismeetod, mida &kppp; kasutab serverile sisselogimisel. Küsi seda oma teenusepakkujalt. Võimaluste PAP ja CHAP kasutamist kirjeldab chap-and-pap.

Parool jäetakse meelde

- Selle valimisel jätab &kppp; sinu parooli seansside vahel meelde.

Kohanda pppd argumente...

- See avab pppd argumentide dialoogi. Selle abil saab lisada mis tahes lisaparameetreid, mida &kppp; peaks pppd-le edastama. Parameetrite ülevaate leiab pppd manuaalileheküljelt, aga kui sa just väga täpselt ei tea, mida teed, peaksid vahest end talitsema ja seda dialoogi mitte kasutama.

## Kaart IP

Konto IP kaart Konto IP kaart

Konto IP kaart

Dünaamiline IP aadress

- Märgi see, kui sinu ISP kasutab dünaamilist IP aadressi omistamist. Sellisel juhul muutub sinu IP aadress iga uue ühenduse korral.

Staatiline IP aadress

- Märgi see, kui sinu ISP on andnud sulle staatilise IP aadressi. Sellisel juhul tuleb ka anda see aadress väljal IP aadress ning vajaduse korral ka Alamvõrgu mask. Kui sa ei ole kindel, küsi seda oma ISP käest. Üldiselt kasutab valdav enamik ISP-sid dünaamiliselt omistatavaid aadresse ning selle võimaluse märkimine peaks enamasti olema õige samm.

Masina nimi seatakse IP aadressile vastavaks

- Selle võimaluse valimisel seab &kppp; sinu masina nime ja domeeni pärast ppp ühenduse edukat loomist.

  Seda tehakse määratud nimeserverile päringut esitades, mis omistab ppp ühendusele IP.

  See võimalus on kasulik ennekõike nende autonoomsete masinate korral, mis soovivad kasutada näiteks sellist protokolli nagu talk, mis nõuab, et masinanimi oleks täpselt sama sinu masina nimega internetis. See tühistab domeeni nime võimaluse kaardil DNS ning masina vaikeväärtused taastatakse alles siis, kui ppp ühendus on suletud.

  See ei ole kasulik, kui soovid ainult internetis ringi hulkuda, e-posti kontrollida või jututoas lobiseda. Selle kõrvalmõjuks on kõigi uute ühenduste keelamine sinu X serveriga, mis tähendab, et ei ole võimalik avada uusi GUI rakendusi.

  Lülita see sisse ainult juhul, kui oled absoluutselt kindel selle vajalikkuses.

## Kaart Lüüs (gateway)

Konto kaart Lüüs (gateway) Konto kaart Lüüs (gateway)

Konto kaart Lüüs (gateway)

Vaikelüüs (gateway)

- Selle märkimisel kasutab pppd sinu masina vaikelüüsi. See on ka vaikevalik.

Staatiline lüüs (gateway)

- Selle märkimisel saad määrata lüüsi, mida kasutatakse vaikelüüsi asemel.

Sellele lüüsile määratakse vaikemarsruut (default route)

- See peab peaaegu kindlasti olema märgitud (vaikimisi ongi).

## Kaart DNS

Konto DNS kaart Konto DNS kaart

Konto DNS kaart

Domeeni nimi:

- Siin saab määrata oma masina domeeninime. Nagu DNS aadresside puhul, taastatakse ka siin ühenduse lõpetamisel algne väärtus `/etc/resolv.conf` põhjal. Kui see jätta tühjaks, ei muudeta kuidagi domeeni nime, mille määrab `/etc/resolv.conf`

Häälestus:

- Valikuteks on Automaatne (ISP annab ühendumisel automaatselt sulle DNS serveri aadressid) ja Käsitsi. Viimase valimisel saad kasutada välja DNS IP aadress.

DNS IP aadress

- Seda saab kasutada ainult siis, kui eelmise võimaluse puhul on valitud Käsitsi. Kirjuta siia nimeserverid, mida ISP on sulle omistanud. Määrata tuleb vähemalt üks nimeserver, et OS suudaks lahendada inimsõbralikke IP aadresse, näiteks `ftp.kde.org`. DNS serveri aadress tuleb anda numbrilisena, ⪚ `128.231.231.233`. Need aadressid lisatakse töötamise ajal faili `/etc/resolv.conf`.

  Nupu Lisa abil saab lisada allolevasse nimekirja kõik vajalikud DNS serverite aadressid. Nupuga Eemalda saab kirjeid nimekirjast eemaldada.

Olemasolevad DNS serverid keelatakse ühenduse ajaks

- Selle märkimisel lülitatakse ühenduse ajaks välja kõik DNS serverid, mis on kirjas failis `/etc/resolv.conf`.

## Kaart Sisselogimisskript

Konto kaart Sisselogimisskript Konto kaart Sisselogimisskript

Konto kaart Sisselogimisskript

Sellel kaardil saab luua oma ISP-le helistamiseks vastava skripti. Leidmaks, millises järjekorras ja milliseid tegevusi vaja läheb, saab kasutada miniterminali ja ISP antud infot.

Vali võimalus vasakul asuvast hüpikkastist ning lisa paremal asuvasse redigeerimiskasti antud tegevuse vajalikud parameetrid. Kasuta nuppu Lisa iga kirje lisamiseks skripti lõppu. Skript ise on näha dialoogi alumises osas. Nupu Lisa abil saab kirje lisada skripti suvalisse kohta, nupuga Eemalda saab skriptist rea kustutada.

Võimalikud on järgmised valikud:

Expect

- &kppp; ootab määratud stringi vastuvõtmist.

Send

- &kppp; saadab määratud stringi.

Scan

- &kppp; skaneerib määratud stringi sisendvoogu ja salvestab iga märgi stringi lõpust järgmise reavahetuseni sisepuhvrisse. Lõpus ja alguses olevad tühikumärgid jäetakse arvesse võtmata.

Save

- Salvestab püsivalt varem skaneeritud stringi määratud registrisse. Praegu on ainuke kehtiv register `password`.

Paus (sek)

- Paus määratud sekunditeks.

Hangup

- &kppp; saadab modemile käsu `hangup` (lahutab ühenduse).

Answer

- &kppp; seab modemi vastamise režiimi.

Aegumine (sek)

- Muudab vaikeaegumist dünaamiliselt määratud arvu sekundite võrra skripti rakendamise ajal. Aegumist võib käivitamise ajal vajadusel mitu korda muuta.

Prompt

- Palub &kppp; kasutajal sisestada stringi, andes määratud stringi vihjena. Kasutaja näeb, mida kirjutab. Kui määratud stringis on märk `##`, asendatakse see sisemise skaneerimispuhvri sisuga, mis on salvestatud varasema käsuga scan.

PWPrompt

- Palub &kppp; kasutajal sisestada stringi, andes määratud stringi vihjena. Iga kasutaja kirjutatud märgi asemel näidatakse tärni.

ID

- Kui &kppp; peadialoogil on täidetud väli Kasutajanimi, saadetakse see nimi. Kui väli Kasutajanimi on täitmata , palutakse &kppp; kasutajal anda nimi, kasutades määratud stringi vihjena. Kasutaja näeb, mida kirjutab. Teisel korral, näiteks teise korduse silmuses või tagasihelistamise autentimisel küsitakse nime sõltumata sellest, kas väli Kasutajanimi on täidetud või mitte.

Password

- Kui &kppp; peadialoogis on täidetud väli Parool, saadetakse see parool. Kui väli Parool ei ole täidetud, palutakse &kppp; kasutajal parool anda, kasutades määratud stringi vihjena. Iga kirjutatav märk asendatakse tärninga. Teisel korral, näiteks teise korduse silmuses või tagasihelistamise autentimisel, küsitakse parooli sõltumata sellest, kas väli Parool on täidetud või mitte.

LoopStart

- &kppp; ootab määratud stringi vastuvõtmist. See string salvestatakse, et `LoopEnd` seda kasutada saaks.

LoopEnd

- &kppp; ootab määratud stringi vastuvõtmist silmusest väljumiseks. Kui esimesena võetakse vastu string, mille annab vastav `LoopStart`, käivitab see hüppe `LoopStart` järgsele reale, võimaldades kasutajanime/parooli stiilis paarisdialoogi kordamist.

### Skriptide näited

#### Lihtne sisselogimisskript

See on näide lihtsast skriptist, mida ma kasutan oma ISP-ga ühendumisel

    Expect      ID:                        # oodatakse, et antakse kasutajanimi:
     Send        myid                       # siin tuleb myid asendada enda kasutajanimega
     Expect      word:                      # parooli ('password') ootamine
     Send        4u3fjkl                    # saadab minu parooli '4u3fjkl'
     Expect      granted                    # Minu ISP saadab sisselogimise õnnestumisel teate 'Permission granted'.
     Send        ppp                        # See käivitab minu jaoks ppp ühenduse
                                            # ISP poolelt.

#### Sisselogimisskript, mis küsib kasutajanime ja parooli ning tarvitab silmuseid.

See on sama konto skript, mille puhul küsitakse kasutajanime ja parooli. See skript küsib kasutajanime ja parooli iga kord sõltumata sellest, mis on kirjutatud või kirjutamata jäetud &kppp; peadialoogi väljadele Kasutajanimi ja Parool.

Skript selgitab ka LoopEnd/LoopStart struktuuri kasutamist. Kui sisselogimisel läheb midagi valesti, näiteks kirjutatakse parool valesti, näitab ISP veateadet ja taaskäivitab kasutajanime/parooli silmuse, väljastades uuesti stringi `Kasutajanimi:`. Kui string `Kasutajanimi:` tabatakse enne seda, kui LoopEnd võtmesõna on analüüsitud, käivitab &kppp; skripti uuesti alates reast pärast LoopStart võtmesõna.

    LoopStart   ID:                        # oodatakse, et antakse kasutajanimi:
     Prompt      Enter ID:                  # Küsib minu käest kasutajanime ja saadab selle.
     Expect      word:                      # ootab parooli ('password')
     PWPrompt    Enter Password:            # Küsib minu käest parooli ja saadab selle.
     LoopEnd     granted                    # Minu ISP saadab sisselogimise õnnestumisel teate 'Permission granted'.
     Send        ppp                        # See käivitab minu jaoks ppp ühenduse

#### Peadialoogis täitmata info küsimine.

See on skript, millega ma tegelikult oma ISP-ga ühendust võtan. See küsib kasutajanime ja parooli ainult juhul, kui neid ei ole määratud &kppp; peadialoogi vastavatel väljadel.

    LoopStart   ID:                        # oodatakse, et antakse kasutajanimi:
     ID          Enter ID:                  # Küsib minu käest kasutajanime ja saadab selle.
     Expect      word:                      # oodatakse parooli ('password')
     Password    Enter Password             # Küsib minu käest parooli ja saadab selle.
     LoopEnd     granted                    # Minu ISP saadab sisselogimise õnnestumisel teate 'Permission granted'.
     Send        ppp                        # See käivitab minu jaoks ppp ühenduse
                                            # ISP poolel

#### Skript ISP jaoks, mis kasutab riistvaralist autentimist.

See on skript, mida ma kasutan ühendumiseks ISP-ga, mis kasutab mingit riistvaralist autentimist. Tavaliselt annab ISP sellisel juhul mingi jublaka (kiipkaardi kuvaga ja numbriklaviatuurile sarnaneva kalkulaatoriga) ning sa pead selle kasutamiseks teadma parooli. Pärast ISP numbri valimist esitatakse sulle "väljakutse". See tuleb kirjutada oma "jublakale" ja vastuseks saab dünaamilise parooli. Seejärel tuleb see parool sisestada.

    LoopStart   ID:                        # oodatakse, et antakse kasutajanimi:
     ID          Enter ID:                  # Küsib minu käest kasutajanime ja saadab selle.
     Scan        Challenge:                 # Skaneeritakse 'Challenge' olemasoleu ja salvestatakse kõik kuni järgmise reavahetuseni.
     Expect      Password:                  # oodatakse parooli ('password')
     Prompt      Your token is ## - Enter Password  # Küsib minu käest parooli ja saadab selle.
     LoopEnd     granted                    # Minu ISP saadab sisselogimise õnnestumisel teate 'Permission granted'.
     Send        ppp                        # See käivitab minu jaoks ppp ühenduse
                                            # ISP poolel

#### Scan ja Save kasutamine skriptis

Järgnev logi näitab fiktiivse ISP sisselogimisprotseduuri, kus pakutakse uus parool igal sisselogimisel. Uut parooli kontrollitakse ja see salvestatakse järgmiseks seansiks.

    Mereääre ülikool

     Kasutajanimi:minukasutajanimi
     Parool:
     Sinu parool järgmisel seansil on: YLeLfkZb
     Palun sisesta see kontrollimiseks.
     Kontroll:YLeLfkZb

     1 = telnet
     2 = SLIP
     3 = PPP

     Sinu valik:

&kppp; võib selle vaevalise ülesande sinu eest enda peale võtta, vältides riski kaotada too tilluke paberitükike, millele oled üles tähendanud oma seekordse parooli. Järgneva skripti põhiosa ongi Scan/Save võtmesõnade kombinatsioon.

    7 Expect      Login:                     # oodatakse sisselogimise viipa
     ID                                     # saadetakse kasutajanimi
     Expect      Password:                  # oodatakse parooliviipa
     Password                               # saadetakse parool
     Scan        is:                        # oodatakse '... järgmisel seansil on:' ja
                                            # skaneeritakse eelnevat parooli
     Save        password                   # salvestatakse uus parool järgmiseks sisselogimiseks
     Expect      Verification:              # oodatakse 'Kontroll:' ilmumist
     Password                               # saadetakse uus parool
     Expect      choice:                    # oodatakse viipa, mis võimaldab valida
                                            # erinevate võimaluste vahel (telnet, SLIP, PPP)
     Send        3                          # valitakse võimalus 3, s.t. PPP

## Kaart Käivitamine

Konto kaart Käivitamine Konto kaart Käivitamine

Konto kaart Käivitamine

Siin saab valida rakendused, mis käivitatakse ühenduse teatud hetkel. Need käivitatakse sinu tegeliku kasutajanimega, nii et käivitada ei ole võimalik rakendusi, mis nõuavad administraatori õigusi - kui sa muidugi ei kasuta sissehelistamist administraatorina (mis aga on kohe väga paljudel põhjustel asi, mida kuidagi ei saa soovitada!)

Anna kindlasti rakenduse täielik otsingutee, muidu ei leia &kppp; seda üles.

Lisatavaid rakendusi saab määrata käivituma ühendumise neljal ajahetkel:

Enne ühendust

- Käsk käivitatakse enne helistamise alustamist, nii et see juba käib, kui luuakse ühendus ISP-ga.

Pärast ühenduse loomist

- Käsk käivitatakse alles pärast ühenduse edukat loomist.

Enne ühenduse katkestamist

- Käsk käivitatakse veel ühenduse ajal enne modemi lahutamist.

Pärast ühenduse sulgemist

- Käsk käivitatakse pärast ühenduse lõpetamist.

Näiteks võid panna leafnode käima kohe ühenduse loomisel või kontrollida meili. Samuti näiteks kontrollida, et kõik ootel meilid saadetakse enne ühenduse lõpetamist ära või rakendada pärast ühenduse lõpetamist puhastusskripti, mis korrastab logi ja tühjendab vahemälu.

## Kaart Arvestus

Konto kaart Arvestus Konto kaart Arvestus

Konto kaart Arvestus

Arvestuse lubamine märkimisel saab sisse lülitada telefonikõnede hinna arvestamise antud kontol.

Vali nimekirjast oma teenusepakkujale vastav reegel.

Kui sa seda ei leia, võid selle ka ise kirjutada, kopeerides sobiva malli, mille leiab lisast.

Viimane võimalus on Mahu arvestus.

### Mahu arvestus

#### Mis on mahu arvestus?

Põhimõtteliselt tähendab see internetti saadetud ja sealt saadud baitide arvu. &kppp; võib pidada arvet sisenevate baitide, väljuvate baitide või mõlema üle. Valik, mida kasutada, on sinu.

#### Miks peaks mahtu arvestama?

Paljud internetiteenuse pakkujad maksustavad oma kliente vastavalt baitidele. Veelgi levinum on see, et ISP pakub kindla summa eest välja mingi teatud limiidi ning nõuab lisaraha iga seda ületava megabaidi eest. &kppp; näitab praegust mahtu ning võib aidata hoida arve võimalikult väiksena. Mõistagi, kui sinu arve aluseks ei ole ka maht, võid selle sisse lülitada puhtalt uudishimu rahuldamiseks.

#### Millist tüüpi mahu arvestus tuleks valida?

See sõltub peamiselt teenusepakkujast. Paljud arvestavad ainult seda, kui palju sa internetist alla laadid ja eiravad seda, kui palju sa ise saadad. Sellisel juhul tuleks valida Baite sisse. Kui pead maksma mõlemasuunalise liikluse eest, vali Baite sisse/välja. Baite välja on siin õigupoolest ainult täiuslikkuse huvides, sest meie teada ükski teenusepakkuja ainult seda küll ei arvesta. See võib olla siiski kasuks neile, kel töötab kodus veebi- või &FTP;-server.

#### Puudujäägid

Õnnetuseks on mahu arvestamisel ka üks puudujääk. &kppp; arvestab nimelt ainult baite sõltumata nende päritolust. Paljud teenusepakkujad seavad piiri ainult internetikasutusele ega piira andmete liigutamist iseenda võrgus. Mõned teenusepakkujad seavad erinevad limiidid võrguliiklusele oma võrgus, oma riigis ja välismaal. Kui sa just veebis väga palju ei seikle ja leiad suurema osa vajalikke materjale enda ISP puhvrist (proxy cache), ei pea sa selle eest võib-olla eraldi maksmagi. &kppp; aga ei tea, et need IP paketid on pärit puhvrist ning arvestab ka neid. Kui siinkirjeldatud vastab ka sinu olukorrale või sinu teenusepakkuja näiteks kasutab puhver-uudisteserverit (nntpcached või midagi sellist), siis annab &kppp; ilmselt teada palju suuremast mahust kui see, mille eest sa maksma pead. Asja ilus pool on küll see, et &kppp; ei hinda sinu arvet kunagi väiksemaks kui see tegelikult kujuneb. :-)