# &juk;i käsiraamat

## Sissejuhatus

&juk; on, nagu nimigi ütleb, jukebox ehk muusikamasin. Nagu sellised rakendused ikka, lubab &juk; sul redigeerida oma audiofailide silte ning hallata muusikakogu ja esitusnimekirju.

## &juk;i kasutamine

&juk;i pilt &juk;i pilt.

&juk; hoiab alal kõigi talle teadaolevate failide nimekirja. See kannab nimetust Muusikakogu nimekiri. See on spetsiaalselt &juk;ile omane nimekiri.

Muusikakogu nimekirjast eraldi seisavad esitusnimekirjad. Neid võib sul olla nii palju kui süda lustib. Sa võid kasutada &juk;i loodud esitusnimekirju teistes meediamängijates (näiteks &amarok; või xmms) ning kasutada &juk;is esitusnimekirju, mis on loodud teistes rakendustes.

Muusikakogu nimekirja saab faile lisada ükshaaval, valides menüükäsu Fail Ava... ning valides vajalikud failid &kde; standardsest failidialoogist. Kuid sa võid ka lisada terve kataloogi korraga, valides menüükäsu Fail Halda katalooge... Sel moel lisatud kataloogid uuritakse uuesti läbi igal &juk;i käivitamisel. Saab isegi määrata neisse kataloogidesse kuuluvad alamkataloogid, mida ei uuriga. Soovi korral võid seda teha ka rakenduse töötamise ajal, klõpsates hiire parema nupuga kirjel Muusikakogu nimekiri ja valides käsu Laadi uuesti.

Laulu lisamine esitusnimekirja lisab faili automaatselt ka muusikakogu nimekirja, kuid faili lisamine muusikakogu nimekirja ei lisa seda automaatselt ühtegi esitusnimekirja.

Esitusnimekirja saab kiiresti luua kogu oma muusikakogu nimekirja põhjal, klõpsates &HPN;ga kirjel Muusikakogu nimekiri ja valides käsu Klooni. Tekkiv esitusnimekiri on tavaline nimekiri, mille muutmine ei mõjuta kuidagi muusikakogu nimekirja.

Väljaspool &juk;i loodud esitusnimekirjafaile saab lisada ükshaaval, valides menüükäsu Fail Ava... Automaatselt lisatakse ka kõik esitusnimekirjad, mis leitakse kataloogides, mille lisad menüükäsuga Fail Halda katalooge...

Uue tühja, otsiva või kataloogi põhjal loodud esitusnimekirja saab luua menüükäsuga Fail Uus või klõpsuga tööriistariba ikoonile Uus. Sul palutakse anda nimi ning seejärel ilmub esitusnimekirjade paneelile sellele vastav ikoon. Nüüd võid uude nimekirja lohistada faile muusikakogu nimekirjast või teistest esitusnimekirjadest. Suvalisel hetkel võid esitusnimekirja salvestada klõpsuga ikoonile Salvesta või menüükäsuga Fail Salvesta.

### Palade nimekiri

Kui vaatad muusikakogu nimekirja, näidatakse peapaneelis kõiki faile, mida &juk; teab. Kui vaatad esitusnimekirja, näidatakse ainult neid palasid, mis kuuluvad antud esitusnimekirja. Mõlemal juhul on küll nimekirja välimus ja omadused ühesugused.

Iga pala hõivab ühe rea. See on jagatud veergudeks vastavalt metaandmetele, mida &juk; jälgib. Veerud vastavad väljadele, mida saad redigeerida sildiredaktoris.

Nimekirja järjestust saab muuta, kui klõpsata &HVN;ga mõne veeru nimele. Sellega sorteeritakse failid kasvavas järjekorras vastavalt antud veeru sisule. Kui klõpsad &HVN;ga uuesti sama veeru nimel, sorteeritakse failid alanevas järjekorras.

Veergude laius määratakse algul nii, et seal oleks näha kõige pikem kirje. Veergude laiust saad ise muuta, kui liigutad veergude vahel paiknevat eraldajat. Vii hiirekursor kahe veeru vahele ja kui see võtab kaksiknoole kuju, klõpsa &HVN;ga ja lohista eraldajat vajalikus suunas.

Veergude järjekorda saab muuta, kui klõpsata &HVNga; veeru nimel ja lohistada seda vasakule või paremale. Veergu ei saa lohistada üle akna serva, nii et kui tahad seda kaugemale liigutada, tuleb sul vajaduse korral veidi vasakule või paremale kerida ja siis veergu uuesti lohistada, kuni see jõuab vajalikku asupaika.

Veerge saab peita või nähtavale tuua, kui klõpsata &HPN;ga mõne veeru päisel ja valida ilmuvast menüüst veeru nimi, mida soovid näha või peita.

Topeltklõps &HVN;ga failil käivitab selle esitamise sisseehitatud mängijas. Kui mõni laul juba mängib, see peatatakse ning hakatakse esitama uut laulu.

Klõps &HPN;ga failil pakub mitu võimalust:

Lisa esitusjärjekorda

- See paneb faili mängima niipea, kui parajasti esitatav laul läbi saab. Kui ühtegi laulu ei esitata, hakatakse faili mängima niipea, kui klõpsad nuppu Esitus. Kui oled juba valikut Lisa esitusnimekirja kasutanud mõne teise faili korral, tühistab see fail selle valiku.

Lõika

Kopeeri

Aseta

- ...

Eemalda esitusnimekirjast

- Kui vaatad muusikakogu nimekirja, eemaldab see käsk faili nimekirjast ning ka kõik antud laulu kirjed kõigist esitusnimekirjadest. Tasuks tähele panna, et kui fail asub kataloogis, mida &juk; uurib käivitamisel, lisatakse see muusikakogu nimekirja uuesti &juk;i järgmisel käivitamisel, kuid mitte esitusnimekirja(desse).

  Kui vaatad esitusnimekirja, eemaldab käsk Eemalda esitusnimekirjast ainult faili antud esitusnimekirjast.

Muuda `veeru nime`

- Võimaldab muuta parajasti esile tõstetud laulu veerus, millele klõpsasid. Kui sa ei ole näiteks sildiredaktorit nähtavaks muutnud ja tegutsed usinalt esitusnimekirja loomise kallal, aga oled esitaja nime valesti kirja pannud, saad seda selle käsuga otse muuta.

  Sel moel tehtud muudatused salvestatakse alati automaatselt kohe pärast seda, kui oled muutmisega hakkama saanud ja klõpsad kuhugi mujale.

  See menüükäsk ei ole kasutatav, kui &juk; avastab, et valitud rada on ainult lugemisõigusega.

Värskenda

- See laeb uuesti valitud failide sildiinfo, mis on kasuks, kui faile on muudetud &juk;i töötamise ajal.

Kustuta

- See kustutab faili muusikakogu nimekirjast, eemaldab kõik antud laulu kirjed kõigist esitusnimekirjadest ja kustutab faili kettalt. Seda käsku ei saa tagasi võtta, kuid sinu käest küsitakse selle valimisel kinnitust. Kasuta seda käsku suure ettevaatusega.

Sildiinfo oletamine

- Selle valimisel püüab &juk; ära arvata sellist infot nagu laulu esitaja ja pealkiri. &juk; kasutab äraarvamiseks erinevaid meetodeid:

  Failinimest

- &juk; üritab laulu sildid tuletada failinimest. Näiteks sellise laulunime põhjal nagu `Roxette - You've Got the Look.mp3` oletatakse, et esitaja on Roxette ja pealkiri You've Got the Look. Seda, kuidas &juk; asju ära arvab, saab kohendada, kui valida menüükäsk Seadistused Siltide arvamine..., mis avab sildioletaja dialoogi. &juk; ei asenda silte, mida ta ei oska failinimest tuletada.

Internetist

- &juk; üritab laulu sildid ära arvata MusicBrainzi programmi kasutades. Selleks peab olema MusicBrainz paigaldatud.

Nimeta fail ümber

- See nimetab valitud failid ümber vastavalt valitud vormindusele. Viimase saab kindlaks määrata, kui valida menüükäsk Seadistused Failide ümbernimetamine... Tekkivad failinimed põhinevad nende metaandmete siltidele. Näiteks Stemage'i Oggo Vorbise laul The Theme (Metroid) saab failiks `/usr/share/music/Stemage/The Theme (Metroid).ogg`.

Loo valitud elementidest esitusnimekiri

- See võimaldab kiiresti luua muusikakogu nimekirja kuuluvatest lauludest esitusnimekirja. Sinu käest soovitakse teada saada uue esitusnimekirja nime ning sellesse lisatakse kõik laulud, mis olid valitud.

Lisa valitud elemendid audio või andme CD-le

- See võimaldab kiiresti luua K3b &CD;-kirjutamise projekti valitud failidega. *&juk; pärib, kas soovid luua audio &CD; või andme &CD; projekti, kui sul pole just juba mõnda K3b projekti lahti.

  Kui K3b veel ei tööta, käivitab &juk; selle. Seejärel lisab &juk; valitud failid K3b aktiivsesse projekti. Siis võid salvestada projekti, et see K3b-s hiljem kirjutada või ka kohe &CD;-d kirjutama asuda.

### &juk;i esitusnimekirjad

Esitusnimekiri on lihtsalt teatud põhimõtte alusel ühte koondatud laulude kogu. Sul võib olla näiteks nimekiri lauludega, mida kuulad programmeerimise ajal, magama jäädes või ka siis, kui tahad naerda. &juk; toetab mitut laadi esitusnimekirju.

Tavalised esitusnimekirjad

- Need on kõige levinumad. Seda tüüpi esitusnimekiri koosneb failidest, täpselt nagu ka muusikakogu nimekiri.

Ajaloo-esitusnimekirjad

- Kui lubad seda tüüpi esitusnimekirja (menüükäsuga Vaade Näita ajalugu), salvestab see nimekiri kõik laulud, mida &juk; esitab. Nimekirjal on üks lisaveerg nimetusega Aeg, kus seisab kuupäev ja kellaaeg, millal laulu esitati. Nimekiri hakkab aga ajalugu jälgima alles siis, kui see sisse lülitatakse.

Otsivad esitusnimekirjad

- Seda tüüpi esitusnimekirja aluseks on otsing. Selle saab sisse lülitada menüükäsuga Fail Uus Otsiv esitusnimekiri või klõpsuga tööriistariba nupule Otsiv esitusnimekiri.

  Pärast sellise esitusnimekirja loomist jälgib see, millised laulud sinu muusikakogu nimekirjas vastavad kriteeriumidele ning uuendab ennast automaatselt, kui muusikakogu nimekiri muutub.

Esitusnimekirjad paigutatakse esitusnimekirjade paneelile ehk vasakul asuvale püstribale. Seal kujutab iga ikoon endast esitusnimekirja. Paneelil on mitu vaaterežiimi, mille saab valida menüüst Vaade Vaaterežiimid.

Vaikimisi vaaterežiim

- See on vaikimisi vaade, mille korral esitusnimekirju näidatakse suurte ikoonidena üksteise all.

Kompaktne vaaterežiim

- See sarnaneb tavalisele vaatele, kuid esitusnimekirju tähistavad suurte kastide asemel väikeste ikoonidega read.

Puuvaade

- See on kõige võimsam vaaterežiim. See sarnaneb kompaktsele vaatele, ainult et muusikakogu nimekiri paikneb selles virtuaalsete esitusnimekirjade nii-öelda esivanema rollis. Sellel on kolm järglast: esitaja, album ja stiil. Igal järglasel on oma järglased, mis näitavad kõiki konkreetse kategooria kirjeid. Kui sinu muusikakogus on näiteks nelja erineva esitaja muusikat, on esitaja rubriigis neli kirjet.

  Puuvaate üks lahe omadus on asi, mida võiks nimetada ümbersildistamiseks lohistamisega. Vali radade nimekirjas lihtsalt mõned failid ja lohista need muusikakogu nimekirjas asuvasse esitaja, albumi või stiili kirjesse. Laulude silte muudetakse automaatselt, et need sobiksid elemendiga, kuhu sa nad lohistasid. Kui näiteks lohistad rajad stiilikirjele "Rock", määratakse kõigi lohistatud palade stiilisildiks samuti Rock.

### &juk;i sildiredaktor

Paljude failivormingute korral on mõttekas kasutada faili sisu kirjeldamiseks failinime: näiteks `Raport juhatusele - Juuni 2003.doc` annab piisavalt infot, et fail hõlpsasti tuvastada. Kuid kogu kasuliku info hõlmamine failinimesse võib laulude korral anda umbes sellise tulemuse: `Type O Negative - The Glorious Liberation Of The Peoples Technocratic Republic Of Vinnland By The Combined Forces Of The United Territories Of Europa.mp3` või `Various Artists_15_The Smithsonian Collection of Classic Jazz Volume II_Jimmie Lunceford & His Orchestra - Organ Grinder's Swing.mp3`. Kumbki pole just eriti praktiline ega sisalda ka kogu kasulikku infot, mis sul võib laulu kohta olla. Kuid näiteks albumi ja rajanumbri lisamine muudaks failinime veelgi pikemaks ja hoomamatuks, ometi ei sisalduks selles isegi veel mitte ilmumisaastat ega stiili, mis kuluks ju ära, kui esitaja pole tuttav.

Sellisel juhul on lahenduseks salvestada sellist laadi metaandmed otse failides. Mp3- ja ogg-failid võivad sisaldada ka väikseid tekstilõike, mida saab pruukida faili sisu kirjeldamiseks. Selleks on mitmeid vorminguid, kuid &juk; varjab nende erinevused sinu eest (need pole üldiselt ka olulised) ning pakub välja standardse viisi redigeerida kõigi audiofailide tuntud silte ühtmoodi.

&juk;i võimas sildiredaktor lubab redigeerida nii mp3- kui ka ogg-failide silte. Redigeerida võib nii üht faili kui ka mitmeid korraga ning soovi korral ka mp3- ja ogg-faile korraga. Ainus nõue on see, et sul peab olema failidele kirjutamisõigus: sa ei saa näiteks redigeerida sellise faili silte, mis paikneb ühendatud &CD-ROM;-il.

#### Ühe faili siltide redigeerimine

Üheainsa faili siltide redigeerimiseks vali see muusikakogu nimekirjas või mõnes esitusnimekirjas. Kui sildiredaktor pole näha, lülita see sisse menüükäsuga Vaade Näita sildiredaktorit. Sildiredaktor paikneb nimekirjast allpool.

Redaktoris piisab info muutmiseks lihtsalt teksti muutmisest vastaval väljal. Kui oled valmis, klõpsa &HVN;ga uuesti nimekirjas ning sinu käest küsitakse, kas soovid muudatused salvestada.

Võib juhtuda, et klõpsad küll failile, aga sildiredaktoris midagi muuta ei saa. See juhtub siis, kui &juk; avastab, et rada on ainult lugemisõigusega.

#### Sildiredaktori väljad

Esitaja nimi:

- Laulu esitaja või esitajate nimi.

Raja nimi:

- Laulu nimi.

Albumi nimi:

- Albumi nimi, millel laul leidub.

Stiil:

- Muusika stiil. &juk; pakub omalt poolt nimekirja, mis vastab mitteametlikult ID3 standardile, kuid sa võid mõistagi siia ka vajaliku stiili ise kirja panna.

Failinimi:

- Faili tegelik nimi kettal. Seda saab otse muuta ning salvestamisel nimetatakse fail ümber.

Rada:

- Raja asukoht originaalsalvestises.

Aasta:

- Laulu avaldamise aasta.

Pikkus:

- See ei ole muudetav ja seda näidatakse lihtsalt teadmiseks.

Bitikiirus:

- See ei ole muudetav ja seda näidatakse lihtsalt teadmiseks.

Kommentaar:

- Siia võib lisada mis tahes kujul kommentaari, märkused &etc;

Muudatused võib igal hetkel salvestada menüükäsuga Sildistaja Salvesta või kiirklahviga &Ctrl;T.

#### Mitme faili siltide redigeerimine

Nimekirjas võib valida ka mitu faili ning muuta kõigi nende üht või enamat silti korraga.

Failid järjestikuseks valimiseks kasuta klahvi &Shift; ja lohista &HVNga;, üksikfailide valimiseks hoia all klahv &Ctrl; ja klõpsa vajalike failidel &HVNga;.

Kui sildiredaktor pole näha, lülita see sisse menüükäsuga Vaade Näita sildiredaktorit. Sildiredaktor paikneb nimekirjast allpool.

Sildiredaktor käitub mõnevõrra teistmoodi, kui oled valinud mitu faili.

Iga sildiredaktori välja kõrval on nüüd märkekast Lubatud. Kõik väljad, mille korral on kõigil valitud failidel ühesugune sisu, näitavad seda ning neid saab redigeerida, kui märkida ära kast Lubatud.

Kõik väljad, mille sisu kõigis valitud failides ei kattu, ei ole algselt redigeeritavad ega näita mingit sisu.

Mis tahes välja sisu muutmiseks märgi kast Lubatud (kui see pole veel märgitud) ning muuda välja sisu nagu tavaliselt.

Kui oled muudatused teinud, klõpsa &HVNga; uuesti nimekirja ning sinu käest küsitakse, kas soovid muudatused salvestada. Dialoog näitab ka faile, mida muudatused puudutavad, nii et saad siin täiendavalt kontrollida, et oled muutnud just vajalikke faile.

Muudatused võib igal hetkel salvestada menüükäsuga Sildistaja Salvesta või kiirklahviga &Ctrl;T.

### Failide ümbernimetamise dialoog

Failide ümbernimetamise dialoog Failide ümbernimetamise dialoogi pilt.

Failide ümbernimetamise seadistustedialoogis saab määrata kindlaks failide ümbernimetamise toimingu üksikasjad. Ümbernimetamisel võetakse aluseks laulu metaandmete siltides leiduv info.

Failide ümbernimetamine tervikuna on mõeldud sinu muusikakogu failinimede ühtlustamiseks (vajaduse korral ka faile liigutades). Näiteks võib sul olla laule, mida näeb kettal kujul `01 - Pealkiri.mp3`, kui oled saanud need Amazonist, samal ajal kui laulud OCRemixist võivad olla kujul `Ailsean- Mega_Man_3_Mega_Fire_(OC_Remix).mp3` või midagi sellist.

Failide ümbernimetajaga annab &juk; võimaluse nimetada need laulud kettal mõistlikuks, näiteks `Ailsean - Mega Fire.mp3` ja `The Strokes - Reptilia.mp3`. Siin võib isegi määrata läbivaid asukohti muusika automaatseks sortimiseks (nt. aasta või albumi kaupa), näiteks `$HOME/Muusika/2003/The Strokes - Reptilia.mp3`.

See kõik on äärmiselt lihtne: piisab valid valida käsk Nimeta fail ümber kas menüüst Sildistaja või failidel hiire parema nupuga klõpsates. Vaikimisi kiirklahv on &Ctrl;R. Kuid enne seda tuleks määrata, mil moel failinimesid muudetakse.

Seda saab teha eespool mainitud dialoogis, mille avab menüükäsk Seadistused Failide ümbernimetamine... Võimalik on kindlaks määrata sihtasukoht, kasutades selleks muusika baaskataloogi ja lisades sinna vajalikke osi. Need osad põhinevad muusika metaandmetel, näiteks laulude pealkirjad, esitajad jne., ning neid saab lisada real Lisatakse kategooria.

Igal "asukohaosisel" on oma märkekast, millega saab lisada kataloogide eraldaja.

Kõigi osiste valikud, mis võimaldavad määrata, mis juhtub siis, kui vastavad metaandmed on puudu, ning lisada prefiks või sufiks, kui kirje asendatakse, aitavad muuta ümbernimetamise märksa tõhusamaks.

### Sildioletaja seadistustedialoog

Sildioletaja seadistustedialoog Sildioletaja seadistustedialoogi pilt.

Sildioletaja seadistustedialoogi saab kasutada failinime põhjal äraarvamise seadistamiseks.

Dialoogis asuvad vasakul erinevad failinime mustrid. &juk; pakub terve hulga mustreid, mis peaks sobima enamiku failinimestiilidega. Kui soovid lisada uue skeemi, klõpsa nupule Lisa, pane oma skeem kirja ning klõpsa OK.

Siin näeb kõiki seadistatud failinimeskeeme, mida sildiredaktor kasutab silditeabe hankimisel failinimest. Iga string võib sisaldada üht järgmistest kohatäitjatest:

- %t: pealkiri

- %A: album

- %a: esitaja

- %T: rada

- %c: kommentaar

Näiteks failinimeskeemiga [%T] %a - %t sobib [01] Deep Purple - Smoke on the water, aga mitte (Deep Purple) Smoke on the water. Teise nime puhul oleks vaja skeemi (%a) %t.

&juk; proovib nimekirjas leiduvaid skeeme üksteise järel ülalt alla ning kasutab laulu siltide äraarvamiseks esimest skeemi, mis sobib. Mõned laulud võivad sobida mitme skeemiga. Vajaduse korral võid nimekirjas määrata skeemide järjestuse, valides skeemi ning liigutades seda noolenuppudega üles või alla.

Skeemi võib ka muuta või nimekirjast eemalda. Vali skeem ning klõpsa nupule Muuda, kui soovid seda muuta, või Eemalda, kui ei soovi skeemi enam nimekirjas näha.

### Täpsema otsingu dialoog

Täpsema otsingu dialoog Täpsema otsingu dialoogi pilt.

Täpsema otsingu dialoogiga saab luua otsivaid esitusnimekirju. See võimaldab määrata väga täpselt otsingu, mis uurib läbi sinu muusikakogu laulude sildid.

Dialoogi ülaosas saad anda otsiva esitusnimekirja nime. Seejärel tuleb sektsioonis Otsingukriteerium kindlaks määrata, mida ja kuids otsida.

Sektsiooni Otsingukriteerium ülaosas on kaks raadionuppu: Sobib iga järgmine ja Sobivad kõik järgmised. Kui valida Sobib iga järgmine, siis vastab otsingukriteeriumile mis tahes tingimus. Vastasel juhul peavad olema rahuldatud kõik kriteeriumid, enne kui laul esitusnimekija arvatakse.

Raadionuppude all ongi tingimused, ise. Sa võid neid juurde lisada klõpsuga nupule Rohkem või eemaldada klõpsuga nupule Vähem. Tühjaks jäetud tingimusi eiratakse, nii et tingimata ei pruugigi kasutada nuppu Vähem.

Iga tingimus koosneb kolmest osast. Vasakul saab valida sildi, paremal sobivuse liigi, keskel aga otsitava teksti. Sildivalija annab &juk;ile teada, millises sildis soovid teksti leida. Kui valid erisildi "<Kõik nähtavad>", sobib otsitava tekstiga iga silt, mida muusikakogu nimekirjas näha võib.

Sobivuse liigi valimisega saab &juk;ile teada anda, kuidas otsida. Viisid on järgmised:

Tavaline sobivus

- See on vaikimisi sobivuse liik. See otsib antud teksti kõikjal määratud sildis, panemata tähele näiteks suur- ja väiketähti. Näide: esitaja sildist otsitakse Depeche Mode'i.

Tõstutundlik

- See on nagu tavaline sobivus, ainult et otsing arvestab ka suur- ja väiketähtedega.

Mustri sobivus

- See on kõige võimsam otsimismeetod. Kirjutatav otsingutekst kujutab endast regulaaravaldist, mille alusel sildis otsing sooritatakse. Regulaaravaldiste selgitamine väljub käesoleva käsiraamatu piires, kuid nende loomisel võib abiks olla rakendus &kregexpeditor;. &juk; kasutab &Qt; regulaaravaldise stiili.

Vali dialoogis kriteeriumid, mille järgi otsitakse, ning klõpsa nupule OK, mille järel luuaksegi otsiv esitusnimekiri!

## &juk;i tööriistariba

### Peamine tööriistariba

&juk;i tööriistariba. &juk;i tööriistariba.

&juk;i tööriistariba.

Toodud pildil on tööriistariba ikoonid vasakult paremale vaikimisi järgmised:

Uus

- Loob uue esitusnimekirja. Kui nuppu veidi all hoida, ilmub menüü, mis lubab valida erinevat laadi esitusnimekirjade seast.

  Tühi esitusnimekiri...

- Selle valimisel palutakse sul esitusnimekirjale nimii anda ja seejärel lisatakse see esitusnimekirjade vaatesse. Nimekiri on alguses täiesti tühi.

Esitusnimekiri kataloogist...

- Selle valimisel palutakse sul valida avatav kataloog ning seejärel luuakse esitusnimekiri lauludega, mis leiduvad selles kataloogis ja kõigis selle alamkataloogides. Loodavale esitusnimekirjale antakse kataloogiga sama nimi.

Otsiv esitusnimekiri...

- See avab täpsema osingu dialoogi, kus saab luua virtuaalse esitusnimekirja. Sellesse nimekirja lisatakse kõik sinu muusikakogu nimekirja laulud, mis vastavad täpsema otsingu dialoogis määratud kriteeriumidele. Kui muutub muusikakogu nimekiri, muutub ka see esitusnimekiri. Kui lood näiteks esitusnimekirja kõigi oma Depeche Mode'i lauludega ning seejärel lisad muusikakogu nimekirja veel mõne Depeche Mode'i laulu, ilmub see nähtavale ka Depeche Mode'i esitusnimekirjas, ilma et peaksid ise midagi tegema.

Ava

- Lisab faili muusikakogu nimekirja (kui see on aktiivne) või parajasti valitud esitusnimekirja. Faili lisamine esitusnimekirja lisab selle automaatselt ka muusikakogu nimekirja, aga mitte vastupidi.

Salvesta

- Salvestab parajasti valitud esitusnimekirja. Redigeeritud sildi salvestamiseks vali kas teine kirje või vajuta kiirklahvi &Ctrl; T.

Lõika

- Kui valitud on esitusnimekiri või laul, lõigatakse (eemaldatakse) see nimekirjast. Kui aktiivne on sildiredaktor, toimib see nagu lõikamine mis tahes redaktoris, eemaldades valitud teksti, kuid säilitades selle lõikepuhvris.

Kopeeri

- Kui aktiivne on sildiredaktor, toimib see nagu kopeerimine mis tahes redaktoris, kopeerides valitud teksti lõikepuhvrisse.

  Kui valid kopeerimiskäsu laulu puhul muusikakogu nimekirjas, asetatakse selle URL lõikepuhvrisse, kust saad selle mujale asetada: näiteks võid URL-i asetada tekstiredaktorisse, &konqueror;i või mõnda muusse esitusnimekirja.

Aseta

- Kui oled muusikakogu nimekirjast lõiganud või kopeerinud URL-i, võid selle asetada uude esitusnimekirja. Samuti võid asetada URL-i, mille oled kopeerinud &konqueror;ist või mõnest muust rakendusest. Kui aktiivne on sildiredaktor, asetab see käsk valitud väljale teksti, mis parajasti leidub lõikepuhvris.

Näita otsinguriba

- Näitab või peidab otsinguriba.

Näita sildiredaktorit

- Näitab või peidab sildiredaktori.

Esituse juhtimine

- Need toimivad samamoodi nagu igas teises meediamängijas. Juhtelemendid on järgmised: Esitus, Paus, Stopp, Eelmine ja Järgmine.

  Selle kõrval on riba, mis näitab, kui palju on laulust esitatud. Liugurit lohistades saab laulus edasi ja tagasi liikuda.

  Lõpuks on seal ka helitugevuse liugur, mis täiesti ootuspäraselt tugevdab või nõrgendab heli. Vali on liuguri parempoolses otsas, vaikne vasakpoolses.

### Otsinguriba

Otsinguriba võimaldab kiiresti leida vajaliku laulu muusikakogu nimekirjas või esitusnimekirjas.

Niipea kui hakkad otsinguribale teksti sisestama, väheneb nimekirja elementide arv ja nähtavale jäävad ainult need, mille mõnes nähtavas veerus leidub vaste sisestatule. Klahvi &Enter; vajutamisega hakatakse näha jäänud laule ülalt alla esitama.

Otsimine algab kohe, kui asud teksti sisestama. Otsing on täpsustav, mis tähendab, et iga uue tähe sisestamisel jääb nimekiri aina väiksemaks, kuni lõpuks on selles üks või äärmisel juhul mõned sisestatule vastavad laulud. See on eriti abiks juhul, kui sa ei peaks päris täpselt mäletama, milline oli näiteks laulu nimi.

## Menüüde ja käskude seletused

### Menüüd

#### Menüü Fail

&Ctrl;N Fail Uus Tühi esitusnimekiri...

- Loob uue esitusnimekirja

&Ctrl;F Fail Uus Otsiv esitusnimekiri...

- Loob uue otsiva esitusnimekirja.

&Ctrl;D Fail Uus Esitusnimekiri kataloogist...

- Loob uue esitusnimekirja, mis sisaldab kõiki määratud kataloogis ja selle kõigis alamkataloogides asuvaid muusikafaile. Lisatakse ka kõik esitusnimekirjad, mida &juk; ära tunneb.

&Ctrl;O Fail Ava...

- Võimaldab valida muusikakogu nimekirja lisatavad failid. Kui valid esitusnimekirjafaili, lisatakse kõik selles olevad failid.

Fail Halda katalooge...

- See menüükäsk avab sama akna, mida näidatakse &juk;i esmakäivitamisel.

  Võimaldab valida muusikakogu nimekirja lisatava(d) kataloogi(d). Neid uuritakse läbi iga kord &juk;i käivitamisel või menüükäsu Fail Laadi uuesti valimisel.

  Samuti saab valida kataloogid, mida automaatselt ei otsita (mis niisiis tühistab vajalikul määral kataloogide loendi, mida käivitamisel uuritakse). Sel moel saab takistada kettal paikneva muusikakogu täielikku muutmist, et &juk; ei arvestaks automaatselt lauludega, mida sa ei soovi rakenduses näha või mida soovid mingil põhjusel hallata väljaspool &juk;i.

  Kataloogide haldamise dialoog Kataloogide haldamise dialoogi pilt.

  Kui soovid eemaldada faile, mis on juba kogu nimekirjas, võid esitusnimekirja lisada veeru Failinimi (täielik asukoht) ning seejärel otsinguriba abil leida mittevajaliku asukohanime, selle valida ja eemaldada näidatavad failid.

Fail Nimeta ümber...

- Nimetab esitusnimekirja ümber.

Fail Klooni...

- Loob valitud esitusnimekirja teisiku ja küsib, mis sellele nimeks anda.

Fail Laadi uuesti

- Laadib valitud esitusnimekirja kõigi failide sildiinfo uuesti.

Fail Eemalda

- Eemaldab valitud esitusnimekirja.

&Ctrl;S Fail Salvesta

- Salvestab valitud esitusnimekirja.

Fail Salvesta kui...

- Salvestab valitud esitusnimekirja uue nimega.

#### Menüü Redigeerimine

Redigeerimine Puhasta

- Eemaldab valitud laulud esitusnimekirjast.

#### Menüü Vaade

Vaade Näita otsinguriba

- Näitab või peidab otsinguriba.

Vaade Näita sildiredaktorit

- Näitab või peidab sildiredaktori.

Vaade Näita ajalugu

- Näitab või peidab ajaloo-esitusnimekirja.

Vaade Vaaterežiimid Vaikeväärtus

- Lülitab sisse vaikimisi vaaterežiimi.

Vaade Vaaterežiimid Kompaktne

- Lülitab sisse kompaktse vaaterežiimi.

Vaade Vaaterežiimid Puu

- Lülitab sisse puuvaate.

#### Menüü Mängija

Mängija Juhuslik esitus

- See lülitab laulude juhuslikus järjekorras esitamist. Kui see sisse lülitada, valib &juk; pärast parajasti esitatava loo lõppemist aktiivsest esitusnimekirjast järgmisena juhusliku laulu.

Mängija Esitusnimekirja kordamine

- See lülitab esitusnimekirja kordamist. Kui see sisse lülitada, alustab &juk; pärast aktiivse esitusnimekirja kõigi lugude esitamist taas algusest peale.

Mängija Esitus

- See käivitab parajasti valitud laulu esitamise või jätkab seda, kui laulu esitamine oli peatatud.

Mängija Paus

- See käsk peatab parajasti valitud laulu esitamise. Esitamise taasalustamiseks vali käsk Esitus.

Mängija Stopp

- See käsk peatab parajasti valitud laulu esitamise. Selle käsu valimisel ei saa esitamist enam samast kohast jätkata.

Mängija Järgmine

- See käsk valib esitamiseks esitusnimekirja järgmise laulu.

Mängija Eelmine

- See käsk alustab laulu taasesitamist, mida esitati enne parajasti esitatavat laulu.

#### Menüü Sildistaja

&Ctrl;T Sildistaja Salvesta

- See käsk salvestab kõik redigeeritavatesse siltidesse tehtud muudatused. Tavaliselt salvestatakse muudatused alles pärast seda, kui lahkud redigeeritavast failist.

Sildistaja Kustuta

- See käsk kustutab valitud faili(d) muusikakogu nimekirjast ja kõigist esitusnimekirjadest ning kustutab faili(d) ka kettalt.

Sildistaja Värskenda

- See käsk võimaldab värskendada esitusnimekirja silte pärast nende muutmist.

&Ctrl;G Sildistaja Sildiinfo oletamine Failinimest

- See käsk üritab oletada valitud faili(de) sildid failinime põhjal. Äraarvamiseks kasutatavaid mustreid saab seadistada menüükäsuga Seadistused Siltide arvamine..., mis avab sildioletaja seadistustedialoogi.

&Ctrl;I Sildistaja Sildiinfo oletamine Internetist

- See käsk üritab valitud failide sildid ära arvata programmi TunePimp abil, mida pakub MusicBrainz.

&Ctrl;R Sildistaja Nimeta fail ümber

- See käsk võimaldab muuta esitusnimekirjas valitud laulude faili või failide nime. Enne tegelikku ümbernimetamist avab &juk; eelvaatega dialoogi, kus saab käsku kinnitada või sellest loobuda.

  Failide nime muudetakse vastavalt parameetritele, mis on kindlaks määratud failide ümbernimetamise dialoogis.

#### Menüü Seadistused

Seadistused Näidatavad tööriistaribad Peamine tööriistariba / Esitusriba

- See käsk näitab või peidab peamise tööriistariba ja esitusriba.

Seadistused Käivitamisel näidatakse logo

- Kui see käsk valida, näitab &juk; käivitamise ajal muusikakogu laadides infoekraani.

Seadistused Dokitakse süsteemsesse salve

- Kui see käsk valida, näitab &juk; ikooni süsteemses salves. Selle abil saab teada, kas ja mida &juk; ning esitust juhtida.

Seadistused Akna sulgemisel jäetakse JuK tööle ikoonina paneelil

- Kui see käsk valida, jääb &juk; ka peaakna sulgemisel tööle. Selleks peab olema ka valik Dokkimine süsteemisalve olema sisse lülitatud. &juk;ist väljumiseks vali peaaknas menüükäsk Fail Välju või süsteemisalve kontekstimenüüst käsk Välju.

  Kui &juk; on käivitamisel juba dokitud süsteemisalve, näidatakse lihtsat märguannet (vastasel juhul võiks kasutaja imestada, miks &juk;i akent ei ilmu). Selle märguande võib ka kõrvaldada, kui avada Süsteemi seadistuste moodul Üldine välimus ja käitumine Rakenduste ja süsteemi märguanded, kus saab hallata muusikamängija JuK märguandeid. Eemalda lihtsalt kirje JuK töötab dokirežiimis juures märge Teate näitamine hüpikaknas. Täpsemalt kõneldakse &kde; märguannete seadistamisest siin.

Seadistused Hüpikrajateadustus

- Selle käsu valimisel näitab &juk; alati laulu esitamisel alustamisel infot esitaja ja pealkirja kohta ning pakub nuppe, millega kiiresti teine laul valida. Selleks peab olema sisse lülitatud ka süsteemsesse salve dokkimise valik.

Seadistused Siltide arvamine...

- See käsk avab sildioletaga seadistustedialoogi, kus saab muuta mustreid, mida kasutatakse sildiinfo äraarvamiseks failinime põhjal.

Seadistused Failide ümbernimetamine...

- See käsk avab failide ümbernimetamise seadistustedialoogi, kus saab kindlaks määrata, kuidas &juk; faile ümber nimetab.

Lisaks on &juk;il tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

### Kiirklahvide seletus

Klahvikombinatsioon | Toiming
&Ctrl;A | Vali kõik
&Ctrl;C | Kopeeri
&Ctrl;R | Nimeta fail ümber
&Ctrl;I | Sildiinfo oletamine internetist
&Ctrl;G | Sildiinfo oletamine failinimest.
&Ctrl;F | Uus otsiv esitusnimekiri.
&Ctrl;N | Uus tühi esitusnimekiri
&Ctrl;D | Uus esitusnimekiri kataloogist
&Ctrl;T | Muudetud siltide salvestamine

## Autorid ja litsents

&juk;i autoriõigus © 2002-2013: &Scott.Wheeler;, Michael Pyne ja teised.

&juk;i arendajad ja hooldajad on &Scott.Wheeler; &Scott.Wheeler.mail; ja Michael Pyne michael.pyne@kdemail.net.

Suur tänu paljudele, kes on aidanud kaasa &juk;i käekäigule:

- &Daniel.Molkentin; &Daniel.Molkentin.mail; süsteemsesse salve dokkimise, vahetu siltide redigeerimise, veaparanduste, propageerimise ja moraalse toe eest.

- Tim Jansen tim@tjansen.de GStreameri pordi eest

- Stefan Asserhäll stefan.asserhall@telia.com globaalsete kiirklahvide toe eest.

- Stephen Douglas stephen_douglas@yahoo.com hüpikrajateadustuste eest.

- &Frerich.Raabe; &Frerich.Raabe.mail; rajaandmete automaagilise äraarvamise ja veaparanduste eest.

- Zack Rusin zack@kde.org paljude automaagiliste asjade eest, kaasa arvatud MusicBrainzi tugi.

- Adam Treat manyoso@yahoo.com MusicBrainzi nõiduse ärakasutamise eest.

- Matthias Kretz kretz@kde.org kena ja sõbraliku &arts;i guru rolli eest.

- Maks Orlovich maksim@kde.org &juk;i muutmise eest sõbralikuks ka terabaite muusikat omavatele isikutele.

- Antonio Larrosa Jimenez larrosa@kde.org &DCOP;-liidese eest.

- Allan Sandfield Jensen kde@carewolf.com FLAC-i ja MPC toetuse eest.

- Nathan Toone nathan@toonetown.com albumiümbrise halduri eest.

- Pascal Klein 4pascal@tpg.com.au käivutusekraani eest.

- Laurent Montel montel@kde.org portimise eest &kde; 4 peale ajal, kui keegi selle eest ei hoolitsenud.

- Georg Grabler georg@grabler.net &kde; platvormile portimise pingutuste eest.

- Martin Sandsmark martin.sandsmark@kde.org Last.fm-ile teadaandmise toetuse, laulusõnade, ning ettevalmistuste eest &kde; raamistiku tarbeks.

- Eike Hein hein@kde.org MPRIS2 liidese teostuse eest.

Dokumentatsiooni autoriõigus © 2003: &Lauri.Watts; ja autoriõigus © 2004-2013: Michael Pyne.

Tõlge eesti keelde: Marek Laane bald@starman.ee

&underFDL; &underGPL;
&documentation.index;